**ZEMES NOMAS LĪGUMS**

Jēkabpilī, Datums skatāms laika zīmogā

**Jēkabpils novada pašvaldība**, reģistrācijas Nr.90000024205, Brīvības iela 120, Jēkabpils, Jēkabpils novads, LV-5201, domes priekšsēdētāja Raivja Ragaiņa personā, kas rīkojas saskaņā ar Jēkabpils novada pašvaldības Nolikumu (turpmāk tekstā – IZNOMĀTĀJS)no vienas puses, un

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**,(turpmāk tekstā – Nomnieks), no otras puses, turpmāk tekstā katrs atsevišķi un abi kopā – **Puse/-es**, ņemot vērā Jēkabpils novada domes 2024.gada 24.oktobra lēmumu Nr.850, bez maldus, viltus un spaidiem noslēdz šo līgumu (turpmāk tekstā –Līgums) par sekojošo:

 **I. Līguma priekšmets**

1.1 Iznomātājs nodod un Nomnieks pieņem nomas lietošanā nekustamā īpašuma ar kadastra nr. 56010011616 Artilērijas iela 18B, Jēkabpils, Jēkabpils novads zemes vienības ar kadastra apzīmējumu 56010011616 daļu 12900 m2 platībā, lauksaimniecības vajadzībām (turpmāk tekstā –Zemesgabals). Zemesgabala nomas teritorijas skice ir Līguma neatņemama sastāvdaļa (pielikums).

1.2. Zemesgabals tiek iznomāts Nomniekam ar mērķi lauksaimniecības vajadzībām.

1.3. Iznomātā Zemesgabala robežas Nomniekam dabā ierādītas un zināmas.

1.5. Ja tiek pieņemti jauni vai grozīti normatīvie akti, kuri ietekmē Līguma izpildi, Pusēm jāievēro tajos minēto normu nosacījumi, bet nepieciešamības gadījumā Puses nekavējoties noformē attiecīgus grozījumus Līgumā.

**II.** **Norēķinu kārtība**

2.1. Nomnieks maksā Iznomātājam nomas maksu \_\_\_\_00 *euro* (\_\_\_\_\_\_\_\_ eiro 00 centi) plus 21% PVN \_\_\_\_ *euro* (00 centi), pavisam kopā \_\_\_\_\_\_\_\_\_ *euro* (\_\_\_\_\_\_\_\_ centi) gadā.

2.2. Nomnieks maksā Nomas maksu pārskaitot naudas līdzekļus Iznomātāja norēķinu kontā uz Iznomātāja atsevišķi izsniegtu rēķinu pamata līdz nākošā ceturkšņa pirmā mēneša 15.datumam. Rēķini tiek sagatavoti elektroniski bez rekvizīta „paraksts” ar atsauci uz Līgumu kā spēkā esošu attaisnojošu dokumentu. Rēķins tiek nosūtīts uz Nomnieka elektroniskā pasta adresi -…

2.3. Līguma darbības laikā visus nodokļus un nodevas, kas paredzēti normatīvajos aktos (tajā skaitā nekustamā īpašuma nodokli) Nomnieks maksā saskaņā ar piestādīto rēķinu.

2.4. Par 2.2.punktā minēto maksājumu termiņu kavējumu Iznomātājs aprēķina līgumsodu 0,1% apmērā no kavētās maksājuma summas par katru kavējuma dienu.

2.5. Iznomātājs var vienpusēji mainīt nomas maksu, ja izdarīti grozījumi tiesību aktos par valsts vai pašvaldības zemes nomas maksas aprēķināšanas kārtību. Šādas iznomātāja noteiktas izmaiņas ir saistošas nomniekam ar dienu, kad stājušies spēkā grozījumi tiesību aktos.

2.6. Mainoties PVN likmei saskaņā ar Latvijas Republikā spēkā esošajiem normatīvajiem aktiem, mainās arī nomas maksa (palielinās vai samazinās) atbilstoši PVN likmes maiņai.

2.7. Iznomātājs var vienpersoniski mainīt nomas maksu par to rakstiski paziņojot Nomniekam  1 (vienu) mēnesi iepriekš ja mainījies nekustamā īpašuma lietošanas mērķis un tas neatbilst lietošanas mērķim, kāds tas bija uz līguma noslēgšanas brīdi vai ja mainījusies Zemes gabala kadastrālā vērtība. Nomas maksa uzskatāma par paaugstinātu ar nākošo maksājumu, kas seko pēc Iznomātāja rakstiska paziņojuma nosūtīšanas par nomas maksas paaugstināšanu.

2.8. Iznomātājs var vienpersoniski pārskatīt nomas maksu atbilstoši nepieciešamībai un tirgus situācijai un mainīt ne retāk kā Publiskas personas finanšu līdzekļu un mantas izšķērdēšanas novēršanas likumā noteiktajā termiņā par to rakstiski paziņojot Nomniekam un nekavējoties noformējot attiecīgus grozījumus Līgumā.

2.9. Papildus nomas maksai jāveic vienreizējs maksājams \_\_\_\_\_\_ *euro* (\_\_\_\_\_\_\_\_\_ eiro un 00 centi) apmērā, lai kompensētu Pašvaldībai pieaicinātā sertificēta vērtētāja atlīdzības summu par Nomas objekta nomas maksas noteikšanu. Papildus tiek maksāts pievienotās vērtības nodoklis.

 **III. Līguma termiņš**

3.1. Līgums stājas spēkā \_\_\_\_\_\_\_ un ir spēkā līdz \_\_\_\_\_\_\_\_\_\_\_\_.

3.2. Līguma termiņš var tikt pagarināts vai saīsināts ar Pušu rakstisku vienošanos.

 **IV. Nomnieka pienākumi**

4.1. Nomnieka pienākums ir:

4.1.1. izmantot Zemesgabalu tikai saskaņā ar Līguma 1.2.punktā norādīto mērķi;

4.1.2. laikus, regulāri un pilnā apmērā maksāt Iznomātājam nomas maksu par iznomāto Zemesgabalu;

4.1.3. pasargāt Zemesgabalu no aizaugšanas un citiem procesiem, kas pasliktina zemes kultūrtehnisko stāvokli;

4.1.4. uzturēt Zemesgabalu kārtībā, ievērojot normatīvos aktus par zemes izmantošanu un aizsardzību;

4.1.5. sakopt un uzturēt kārtībā nomas lietošanā nodoto Zemesgabalu un pieguļošo teritoriju;

4.1.6. veikt būvniecību saskaņā ar vispārīgiem būvnoteikumiem;

4.1.7. neiznomāt Zemesgabalu apakšnomā trešajām personām bez Iznomātāja rakstiskas piekrišanas;

4.1.8. atļaut Iznomātājam vai tā pilnvarotai personai apsekot iznomāto Zemesgabalu jebkurā brīdī, tādā apjomā, lai pārliecinātos par Zemesgabala izmantošanu atbilstoši Līguma nosacījumiem un Zemesgabala uzturēšanu kārtībā atbilstoši Līguma nosacījumiem;

4.2. Nomnieks apņemas ar saviem spēkiem un līdzekļiem veikt Zemesgabala sakārtošanu.

4.3. Nomnieks apņemas atlīdzināt Iznomātājam visus zaudējumus, kas radušies sakarā ar Līguma nepildīšanu vai nepienācīgu izpildi.

**V Iznomātāja tiesības**

5.1. Iznomātājs ir tiesīgs veikt Zemesgabala vispārējo apskati, pārbaudot ekspluatācijas noteikumu ievērošanu un atbilstību ekspluatācijas prasībām, Līguma noteikumiem.

5.2. Iznomātājam ir tiesības dot norādījumus Līguma noteikumu prasību nodrošināšanai un to izpildei.

**VI. Līguma izbeigšana**

6.1. Iznomātājs ir tiesīgs vienpusējā kārtā izbeigt Līgumu pirms termiņa, ja Nomnieks:

6.1.1. ir nokavējis nomas maksas maksājumu termiņu vairāk par diviem kalendārajiem mēnešiem;

6.1.2. Zemesgabalu izmanto pretēji Līgumā paredzētajam mērķim;

6.1.3. nodevis Zemesgabalu apakšnomā vai lietošanā trešajām personām bez Iznomātāja rakstiskas piekrišanas;

6.2. Iznomātājam ir tiesības vienpusēji pārtraukt Līgumu, brīdinot par to otro Pusi sešus mēnešus iepriekš.

6.3. Nomnieks ir tiesīgs izbeigt Līgumu:

6.3.1. ja no Nomnieka neatkarīgu iemeslu dēļ viņš vairāk nevar izmantot nomāto Zemesgabalu Līgumā paredzētajiem mērķiem;

6.3.2. ja Iznomātājs nepamatoti traucē Nomniekam izmantot Zemesgabalu Līgumā paredzētajiem mērķiem.

6.4. Ja kāda no pusēm nepiekrīt otras puses prasībai izbeigt Līgumu pirms termiņa, tad strīds par Līguma izbeigšanu risināms tiesas ceļā.

**VIII Citi noteikumi**

7.1. Visas Pušu pretenzijas un domstarpības, kas saistītas ar šo Līgumu tiek risinātas Pušu vienošanās ceļā, ja vienošanās netiek panākta, strīdi tiek izšķirti vispārējās jurisdikcijas tiesā.

7.2. Jautājumi, kuri nav izlemti šajā Līgumā, tiek izlemti atbilstoši spēkā esošajiem normatīvajiem aktiem.

7.3. Līgums ir saistošs Pusēm, kā arī visām trešajām personām, kas likumīgi pārņem viņu tiesības un pienākumus.

7.4. Ja kāds no Līguma punktiem kāda iemesla dēļ zaudētu spēkā esamību, tas neietekmē citus Līguma noteikumus un pārējie Līguma punkti paliek spēkā.

7.5. Ja nomas līguma darbības laikā tiek piesaistīts investors teritorijas attīstībai, pašvaldībai ir tiesības lauzt zemes nomas līgumu, rakstiski brīdinot nomnieku 6 mēnešus iepriekš.

7.6. Līgums sagatavots un ir parakstīts ar drošu elektronisko parakstu uz divām lapām un pielikumu uz vienas lapas.

**IX. Pušu juridiskās adreses un rekvizīti**

|  |  |  |
| --- | --- | --- |
| **Iznomātājs:****Jēkabpils novada pašvaldība** Reģistrācijas Nr. 90000024205Brīvības iela 120, Jēkabpils,Jēkabpils novads, LV-5201Banka: AS SEB banka Kods:UNLALV2XKonts: LV87UNLA0009013130793E-pasts: pasts@jekabpils.lv |  | **Nomnieks:****\_\_\_\_\_\_\_\_\_\_\_\_\_\_\_\_\_\_\_\_\_\_\_**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Banka: \_\_\_\_\_\_\_\_\_\_\_\_\_\_\_\_\_\_\_\_\_\_\_\_ Konts: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_E-pasts: \_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Domes priekšsēdētājs |  |  |
|  /R. Ragainis/ |  | / / |

*ŠIS DOKUMENTS IR PARAKSTĪTS ELEKTRONISKI AR DROŠU ELEKTRONISKO PARAKSTU UN SATUR LAIKA ZĪMOGU*

Pielikums pie Zemes nomas līguma

Zemes vienības nomas platība no ar kadastra apzīmējumu

5601 001 1616 Artilērijas iela 18B, Jēkabpils

Jēkabpils novadā

shēma



Apzīmējumi:

 zemes nomas platība (~ 12900 m2)

Shēmu sagatavoja zemes ierīcības

inženiere D.Akmene